Cinshi Twabela Pano Calo?
Icasuko ca mu Baibolo
Baibolo ilanga ukuti ico twabela pano calo kuba ifibusa fya kwa Lesa. Moneni amashiwi yamo ayacindama ayaba muli Baibolo.
Lesa ni Kabumba wesu. Baibolo itila: “[Ni Lesa] e watupangile, tatwaipangile fye iyo.”
—Amalumbo 100:3; Ukusokolola 4:11.
Kwaliba umulandu Lesa apangiile ifintu fyonse, ukubikako na ifwe bene.
—Esaya 45:18.
Lesa atupangile ukuti ‘tulekabila ifya kwa Lesa,’ ici cisanshamo no kwishiba umulandu twabela pano calo. (Mateo 5:3) Afwaya ukuti twishibe ifya kwa Lesa.
—Amalumbo 145:16.
Kuti twaishiba ifya kwa Lesa nga ca kuti twaba ifibusa fyakwe. Bamo kuti bamona kwati umuntu te kuti abe cibusa wa kwa Lesa, lelo Baibolo itukoselesha ukuti: “Palameni kuli Lesa, na o akapalama kuli imwe.”
—Yakobo 4:8; 2:23.
Nga tulefwaya ukuba ifibusa fya kwa Lesa, tufwile ukulacita ifyo afwaya ukuti tulecita. Baibolo yalilanda ifyo afwaya tulecita pali Lukala Milandu 12:
13, apatila: “Tiina Lesa wa cine no kusunga amafunde yakwe. Pantu ici e cifwaikwa ku bantu bonse.”
Ku ntanshi, ilyo Lesa akafumyapo ukucula konse pano calo no kupeela umweo wa muyayaya ku fibusa fyakwe, abamupepa, e lyo tukalaikala ukulingana ne fyo Lesa afwaile ukuti tuleikala.
—Amalumbo 37: 10, 11.
ISHIBILENIPO NA FIMBI
Mulandu Nshi Mulingile Ukusambilila Baibolo?
Mu Baibolo mwaliba ifyasuko ku mepusho yacindama ayo abantu abengi pano calo bakwata. Bushe na imwe kuti mwatemwa ukusanga amasuko ku mepusho mwakwata?
Mulandu Nshi Lesa Apangiile Icalo??
Baibolo yalilanda ico Lesa apangiile icalo, ilyo ukucula kukapwa, e lyo na pa bakekala muli paradaise.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn lug_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn